Prognoza meteo pentru următoarele patru săptămâni. Maxime peste media perioadei
Prognoza meteo. Meteorologii prevăd că temperaturile vor înregistra valori peste medie în ultima săptămână din martie. La fel și în primele trei săptămâni ale lunii aprilie. În ceea ce privește intervalul 8-15 aprilie, se anticipează că vor fi prezentate cantități ușor sporite de precipitații în majoritatea regiunilor țării. Cu accent pe regiunile de munte.
Prognozele meteorologice pentru următoarele patru săptămâni sunt elaborate de către ECMWF – Centrul European pentru Prognoze pe Medie Durată. Acestea includ estimările săptămânale ale abaterilor temperaturii aerului și a cantităților de precipitații în raport cu mediile observate în perioada 2004-2023.
Cum va fi vremea în săptămâna 25 martie-1 aprilie 2024
Se prognozează că temperaturile vor fi în creștere față de mediile specifice pentru această perioadă pe întreg teritoriul României, cu accent pe regiunile vestice, nord-vestice și nord-estice, unde se vor înregistra valori termice mai ridicate.
Se estimează că va exista un ușor exces de precipitații în anumite zone din regiunile sudice și sud-estice, în timp ce în restul țării se va înregistra în general un deficit de precipitații, cu precădere în nord-estul teritoriului.
Prognoza pentru prima săptămână a lunii următoare, 1-8 aprilie 2024
Valorile termice medii se vor situa peste nivelurile normale pentru acest interval pe întreg teritoriul țării, cu o diferență mai pronunțată în regiunile estice și sud-estice, unde se va înregistra o abatere termică pozitivă mai semnificativă.
Se prognozează că vom înregistra cantități excedentare de precipitații în regiunile vestice, nord-vestice și centrale ale țării, cu accent pe zona Munților Apuseni și nordul Carpaților Orientali. În restul teritoriului, se anticipează că precipitațiile vor fi apropiate de mediile normale pentru acest interval de timp.
Maxime ridicate și în săptămâna 8-15 aprilie
Valorile medii ale temperaturii aerului vor depăși mediile normale pentru acest interval în toate zonele geografice ale țării. În ceea ce privește precipitațiile, se observă o tendință ușor excedentară în majoritatea regiunilor țării. Cu accent pe zonele montane.
Vreme frumoasă și în perioada 15-22 aprilie 2024
Se preconizează că temperaturile medii vor fi ușor peste nivelurile obișnuite pentru această perioadă în întreaga Românie. Cantitățile de precipitații vor fi în general în apropierea mediilor normale pentru acest interval, acoperind cea mai mare parte a teritoriului țării.
"De la mijlocul acestei săptămâni vremea se va încãlzi semnificativ, iar valorile termice se vor situa peste normele acestei perioade. Un transport de aer tropical va influența spațiul geografic al țării noaste, astfel temperaturile maxime pot depăși 25…27 grade Celsius în ultimele zile din martie dar și la începutul lunii aprilie. De joi, 28 martie, în jumãtatea de vest a teritoriului vor fi înnorãri temporar accentuate şi averse însoţite de descãrcãri electrice.
În acest interval vântul va sufla cu intensificãri la munte, unde rafalele vor depãşi 80…90 km/h în special pe crestele Carpaţilor Meridionali, dar şi în zonele joase de relief, cu viteze mai mari în Banat, Transilvania şi Moldova", au transmis, la rândul lor, specialiștii ANM.